19. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. Σ. 1728/39 της 11/21 Μαρτ. 1977 (ΦΕΚ Β' 266) Περί θέσεως εν ισχύϊ και εφαρμογής προσθήκης εις τους Κοινούς Κανόνας δια την ομοιόμορφον εφαρμογήν του καθεστώτος των εις το εσωτερικόν της Συνδέσεως Ελλάδος - ΕΟΚ ανταλλαγών. Έχοντες υπ' όψιν: 1.Τας διατάξεις του άρθρου δευτέρου του νόμου 477/1976, περί κυρώσεως της από 28 Απριλίου 1975 Προσωρινής Συμφωνίας μεταξύ Ελλάδος και της Ευρωπαϊκής Οικονομικής Κοινότητος, συνεπεία της προσχωρήσεως νέων Κρατών - μελών εις την Κοινότητα, κλπ., και ιδία τας τοιαύτας της παραγράφου 2 αυτού, δυνάμει των οποίων αι εκ της εφαρμογής της Συμφωνίας Συνδέσεως επιβαλλόμεναι εν γένει ρυθμίσεις, αι οποίαι απετέλεσαν αντικείμενον είτε αποφάσεως του Συμβουλίου Συνδέσεως είτε άλλης αποφάσεως ληφθείσης κατόπιν ειδικής συμφωνίας εις τα πλαίσια άλλων οργάνων της Κοινότητος, τίθενται εν ισχύϊ δι' αποφάσεως του Υπουργού Συντονισμού, είτε δια κοινών αποφάσεων του Υπουργού Συντονισμού και του αρμοδίου κατά περίπτωσιν Υπουργού, δημοσιευομένων δια της Εφημερίδος της Κυβερνήσεως. 2.Τας διατάξεις του άρθρου 12 της ως άνω Προσωρινής Συμφωνίας, καθ' ας το Συμβούλιον Συνδέσεως καθορίζει τας μεθόδους διοικητικής συνεργασίας δια την εφαρμογήν των άρθρων 7 και 8 της Συμφωνίας Συνδέσεως επί των συναλλαγών μεταξύ Ελλάδος και Κοινότητος, λαμβανομένων υπ' όψιν των μεθόδων των καθοριζομένων υπό της Κοινότητος κατά τας εμπορικάς συναλλαγάς μεταξύ των Κρατών - μελών. 3.Την υπ' αριθ. Σ. 4186/99 από 22 Ιουλίου 1975 απόφασιν ημών, περί θέσεως εν ισχύϊ και εφαρμογής των Κοινών Κανόνων δια την ομοιόμορφον εφαρμογήν του καθεστώτος των εις το εσωτερικόν της Συνδέσεως Ελλάδος ΕΟΚ ανταλλαγών, αποφασίζομεν: Τίθεται εν ισχύϊ η προσθήκη, εις τους Κοινούς Κανόνας δια την ομοιόμορφον εφαρμογήν του καθεστώτος των εις το εσωτερικόν της Συνδέσεως Ελλάδος - ΕΟΚ ανταλλαγών, έχουσα ούτως: Ειδικοί Κανόνες, σχετικοί προς τα εμπορεύματα τα μεταφερόμενα υπό την κάλυψιν πιστοποιητικού κυκλοφορίας AG1, εν περιπτώσει επαναποστολής των εξ Αυστρίας. 1.Σφραγίδες των Τελωνείων. Η Επιτροπή των Ευρωπαϊκών Κοινοτήτων ανακοινοί: εις τας Τελωνειακάς Αρχάς των Κρατών - μελών και της Ελλάδος τα αποτυπώματα των τύπων των σφραγίδων των χρησιμοποιουμένων υπό των Αυστριακών Τελωνείων δια την θεώρησιν πιστοποιητικών κυκλοφορίας AG1 και φωτοαντιγράφων αυτών.  εις τας αυστριακάς Τελωνειακάς Αρχάς τα υποδείγματα των αποτυπωμάτων των τύπων των σφραγίδων των χρησιμοποιουμένων υπό των Τελωνείων των Κρατών - μελών και της Ελλάδος δια την έκδοσιν πιστοποιητικών κυκλοφορίας.  Σελ. 464,172 Τεύχος 627-Σελ. 140 2.Αντικατάστασις πιστοποιητικών κυκλοφορίας AG1. Η αντικατάστασις ενός ή πλειόνων πιστοποιητικών κυκλοφορίας AG1 δι' ενός ή πλειόνων πιστοποιητικών του αυτού τύπου δεν δύναται να πραγματοποιηθή εις τι Αυστριακόν Τελωνείον. 3.Θεώρησις εκ των υστέρων. Οσάκις εν περιπτώσει επαναποστολής άνευ τμηματικών αποστολών εξ Αυστρίας, συνεπεία λάθους, αθελήτου παραλείψεως ή εκτάκτων περιστάσεων, δεν έχει τεθή και θεωρηθή επί του πιστοποιητικού κυκλοφορίας AG1 η μνεία "Κατ' ευθείαν περαιτέρω αποστολή ΕΟΚ"  (DIREKTE WEITERLEITUNG EWG), το Τελωνείον, δια του οποίου επραγματοποιήθη η επαναποστολή, δύναται, κατόπιν αιτήσεως του ενδιαφερομένου δεόντως δεδικαιολογημένης, να θεωρήση την μνείαν ταύτην εκ των υστέρων. Ομοίως, εν περιπτώσει επαναποστολής δια τμηματικών αποστολών εξ Αυστρίας, η θεώρησις, υπό του αυστριακού Τελωνείου, των φωτοαντιγράφων των πιστοποιητικών κυκλοφορίας AG1 δύναται να γίνη εκ των υστέρων. Τα πιστοποιητικά κυκλοφορίας AG1 και τα φωτοαντίγραφα αυτών, θεωρημένα εκ των υστέρων, δέον όπως φέρουν την μνείαν "Εκ των υστέρων θεώρησις (NA-CHTRÄGLICH BESTÄTIGT). 4.Έκδοσις αντιγράφου. Εν περιπτώσει κλοπής, απωλείας ή καταστροφής ενός πιστοποιητικού κυκλοφορίας AG1, θεωρηθέντος υπό τινος αυστριακού Τελωνείου, ο ενδιαφερόμενος δύναται να καταθέση εις το αυστριακόν τούτο Τελωνείον, προς αναθεώρησιν, αντίγραφον του ειρημένου πιστοποιητικού εκδιδόμενον υπό των Τελωνειακών Αρχών, αίτινες είχον εκδόσει και το πρωτότυπον. Εν περιπτώσει κλοπής, απωλείας ή καταστροφής φωτοαντιγράφου πιστοποιητικού κυκλοφορίας AG1, θεωρη-μένου παρά τινος αυστριακού Τελωνείου, ο ενδιαφερόμενος δύναται να ζητήση παρά του αυστριακού Τελωνείου, όπερ επραγματοποίησε την θεώρησιν, την έκδοσιν αντιγράφου επί τη βάσει των εις την κατοχήν του ειρημένου Τελωνείου ευρισκομένων παραστατικών. Η μνεία "ΤΜΗΜΑΤΙΚΗ ΑΠΟΣΤΟΛΗ" (TEILESENDUNG), ήτις τίθεται εις το άνω μέρος του ούτως εκδιδομένου αντιγράφου, δέον όπως συμπληρούται δια της μνείας "Αντίγραφον" (DUPLICAT). 5.Έλεγχος εκ των υστέρων. α)Καθ' όσον αφορά εις τα παραμείναντα εν Αυστρία και επαναποσταλέντα εξ αυτής, εμπορεύματα, ο εκ των υστέρων έλεγχος των πιστοποιητικών κυκλοφορίας AG1, ζητούμενος υπό των Ελληνικών Τελωνειακών Αρχών, πραγματοποιείται μέσω των Τελωνειακών Αρχών του Κράτους - μέλους, εις ας υπάγεται το Τελωνείον, όπερ εθεώρησε το πιστοποιητικόν κυκλοφορίας. Αι Τελωνειακαί Αρχαί του ειρημένου Κράτους - μέλους θέτουν εις την διάθεσιν των Ελληνικών Τελωνειακών Αρχών τας διαπιστώσεις, τα έγγραφα, τας εκθέσεις, τα πρακτικά και τας πληροφορίας, τα κτηθέντα παρά των αυστριακών Τελωνειακών Αρχών και αφορώντα εις εμπορεύματα άτινα εισήχθησαν εν Ελλάδι κατόπιν επαναποστολής των εξ Αυστρίας ή σχετικά προς παρατυπίας και παραβάσεις, αίτινες έλαβον χώραν επ' ευκαιρία της διακινήσεως των εμπορευμάτων της προβλεπομένης υπό της Συμφωνίας ΕΟΚ Αυστρίας. β)Αι αυστριακαί Τελωνειακαί Αρχαί, εν περιπτώσει βασίμων αμφιβολιών ως προς την αυθεντικότητα του κατατεθέντος αυταίς πιστοποιητικού κυκλοφορίας AG1 ή την ταυτότητα μεταξύ των εμπορευμάτων των αποτελούντων αντικείμενον επαναποστολής και εκείνων δι' α εξεδόθη πιστοποιητικόν κυκλοφορίας AG1, ποιούν περί τούτου μνείαν επί του θεωρημένου πιστοποιητικού κυκλοφορίας ή του φωτοαντιγράφου. Εις την άνω μνείαν προστίθεται η ένδειξις (άρθρον 6). Η παρούσα δημοσιευθήτω δια της Εφημερίδος της Κυβερνήσεως. 40.Δ.β.19 Ευρωπαϊκή Οικονομική Κοινότητα- Ευρωπαϊκή Ένωση 